Diari Oficial de la Generalitat Valenciana


Sumari del DOGV 6684, del 03-01-2012 (2011/13198)

RESOLUCIÓ de 20 de desembre de 2011, del conseller de Governació, per la qual s'aprova el Pla local de prevenció d'incendis forestals de la Vall d'Uixó (Castelló).
-------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13268


Data del document
:   20-12-2011

Organisme emissor
:   Conselleria de Governació

Tipus de document
:   Resolució

Descriptors 

:   * administració local

RESOLUCIÓ de 20 de desembre de 2011, del conseller de Governació, per la qual s'aprova el Pla local de prevenció d'incendis forestals de la Vall d'Uixó (Castelló). [2011/13096]  
La Llei 3/1993, de 9 de desembre, Forestal de la Comunitat Valenciana, estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.   
El pla local de prevenció d'incendis forestals, és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al municipi.  
El Reglament de la Llei 3/1993, Forestal de la Comunitat Valenciana, aprovat per Decret 98/1995, del Govern Valencià, de 16 de maig de 1995, estableix clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.   
  
El Pla local de prevenció d'incendis forestals de la Vall d'Uixó (Castelló) va ser aprovat pel ple de l'Ajuntament, en sessió ordinària de data 27 d'abril de 2011.   
Conforme amb l'anterior, vist que el pla compleix amb el que disposa la legislació vigent en la matèria i a proposta de la directora general de Prevenció, Extinció d'Incendis i Emergències, resolc  
  
Article 1. Aprovació del pla   
Aprovar el Pla local de prevenció d'incendis forestals de la Vall d'Uixó (Castelló) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Introducció i objectius: antecedents. Objectius. Àmbit territorial. Marc legal.   
2. Informació territorial: descripció general de la zona. Descripció de la massa forestal.  
3. Quantificació del perill d'incendis forestals: perill en l'espai. Perill en el temps.   
4. Definició i quantificació de les actuacions en prevenció, detecció i extinció: mitjans de prevenció. Mitjans de detecció. Mitjans d'extinció.  
5. Planificació d'actuació: actuacions en matèria de prevenció. Actuacions en matèria de detecció. Mesures de precaució general en terrenys forestals.   
6. Calendari d'aplicació del pla.   
7. Pressupost i finançament.  
8. Indicadors de l'eficàcia preventiva del pla.  
9. Protocol d'actuació.  
Annexos: models de combustible. Projecte de selvicultura preventiva. Quantificació del perill d'incendis. Dades de les cooperatives de regants. Dades d'interès. Esquemes d'actuació enfront de les preemergències i emergències d'incendi forestal.   
Així mateix disposa d'una referència cartogràfica completa, dels diferents aspectes tractats en els blocs anteriors.   
  
Article 2. Caràcter subsidiari  
Les disposicions contingudes en el Pla local de prevenció d'incendis forestals de la Vall d'Uixó constitueixen la directriu tècnica en esta matèria en l'àmbit del municipi, sense perjuí del seu caràcter subsidiari en la seua aplicació a les establides en la normativa general de prevenció d'incendis forestals.  
  
Article 3. Vigència del pla  
Amb caràcter general el pla té una vigència de 15 anys amb revisions parcials cada 5 anys.  
Article 4. Modificacions del Pla local de cremes  
Es faculta la directora general de Prevenció, Extinció d'Incendis i Emergències perquè en l'àmbit de les seues competències, puga aprovar posteriors modificacions de les disposicions previstes en el Pla local de cremes, inclòs dins de la normativa del present Pla local de prevenció d'incendis forestals.   
Contra la present resolució que entrarà en vigor l'endemà de la publicació en el Diari Oficial de la Comunitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà a la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant el conseller de Governació, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Disposició transitòria  
  
Una vegada elaborat i aprovat el pla de prevenció d'incendis forestals de la demarcació forestal a què pertany la Vall d'Uixó (Castelló), el Pla local de prevenció d'incendis forestals haurà d'adaptar-se en un termini de 6 mesos al que disposa el pla de prevenció de demarcació del qual serà subsidiari.  
  
València, 20 de desembre de 2011.- El conseller de Governació: Serafín Castellano Gómez.